
[bookmark: OLE_LINK1]Ford – liderul absolut al pieței de vehicule electrice din România în 2025, cu o creștere record de 360%

[bookmark: OLE_LINK2]București, 14 ianuarie 2026 – Ford își consolidează poziția de lider pe piața vehiculelor electrice din România în 2025, atât pentru autoturisme, cât și pentru vehicule comerciale. Cu un total de 2.132 de unități electrice înmatriculate (autoturisme și vehicule comerciale), Ford a atins o cotă de piață de 15%, marcând o creștere impresionantă de 360% față de anul precedent.

Pe segmentul de autoturisme electrice, Ford a încheiat anul în forță, ocupând primul loc în trimestrul al patrulea din 2025, cu o cotă de piață de 18%. Rezultatele excelente au fost susținute de performanțele modelelor Puma Gen-E, Explorer și Capri, care au confirmat atractivitatea gamei electrice Ford pentru clienții din România.

La nivelul întregului an 2025, modelele Explorer și Capri s-au clasat pe primele două poziții în segmentul în care concurează, obținând o cotă de piață combinată de peste 45%. De asemenea, Puma Gen-E, lansat comercial în trimestrul al doilea al anului trecut, a reușit o performanță remarcabilă, ocupând locul al doilea la final de an în segmentul mașinilor electrice de clasă mică, cu peste 500 de unități vândute.

În zona modelelor electrificate, marca Ford a înregistrat rezultate foarte bune în 2025, astfel că modelul Kuga Plug-in Hybrid își menține statutul de referință pe piața din România, fiind pentru al cincilea an consecutiv cel mai bine vândut model PHEV. În 2025, Kuga a înregistrat peste 650 de unități vândute, confirmând încrederea constantă a clienților în această tehnologie eficientă.

Ford Pro domină piața vehiculelor comerciale
Performanțele Ford în 2025 sunt completate de rezultatele excepționale ale diviziei Ford Pro, care este lider de piață la vehicule comerciale atât per total, cât și pe segmentul electric. În România, Ford Pro a atins o cotă de piață generală de 18,87%, iar în zona vehiculelor comerciale electrice a înregistrat o cotă impresionantă de 43,3%.

Ford Pro domină segmentele de 1 tonă (Transit Custom), 2 tone (Transit), dar și piața de pick-up-uri, unde Ford Ranger rămâne lider incontestabil, cu o cotă de piață de 44,36%. Transit Courier, produs la Craiova, a înregistrat, de asemenea, rezultate bune, având 590 de unități vândute pe parcursul anului trecut.

„Rezultatele din 2025 confirmă că strategia noastră de electrificare funcționează și că Ford este astăzi un reper pe piața din România. Modelele Puma Gen-E, Explorer și Capri, alături de succesul constant al lui Kuga Plug-in Hybrid și de performanțele Ford Pro, demonstrează că oferim soluții relevante pentru nevoile reale ale clienților, indiferent de segment”, a declarat Roxana Capătă, Managing Director, Ford Romania Services.

# # #	
Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.



Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

